
УТВЪРДИЛ:

инж. АТАНАС СТОИЛОВ
КМЕТ НА ОБЩИНА АКСАКОВО

ОТЧЕТ 
ЗА ИЗПЪЛНЕНИЕ  НА 
„ГОДИШЕН ПЛАН НА ДЕЙНОСТИТЕ ЗА ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ В ОБЩИНА АКСАКОВО ЗА ПЕРИОДА 2025-2026 ГОДИНА”

През изминалия период, дейностите, заложени в „Годишен план на дейностите за подкрепа за личностно развитие на децата и учениците в Община Аксаково за периода 2025-2026 година.“ се изпълняваха, както следва:
 
I   ОБЩА ПОДКРЕПА ЗА ЛИЧНОСТНО РАЗВИТИЕ

1. Осъвременяване на условията за предоставяне на качествено предучилищно и училищно образование по отношение на материалната база в училища и детски градини.  
Сградите на и ДГ „Славейче“, ДГ „Детелина“ и ДГ „Добри Чинтулов“ се нуждаеха от подобрение на материално техническа база и в тази връзка  през 2022 година започна строеж на нова сграда за ДГ „Детелина“ в с. Изворско, общ. Аксаково, като по проект новата сграда се изгради на мястото на съществуващата. Поради това дейността на детското заведение, за периода на построяване на новата сградата, се осъществяваше в сградата на НЧ „Васил Левски 1927“.  От началото на учебната 2024/2025 година новата сграда на ДГ „Детелина“, село Изворско е въведена в експлоатация и в нея вече се провежда възпитателен процес, за две групи.
През месец февруари на 2023 година децата от ДГ „Добри Чинтулов“, село Въглен  също бяха преместени.  Дейността на детското заведение, за периода на строеж на новата сграда, която се изгради на мястото на съществуващата, се осъществяваше в ремонтираната сграда на НЧ „Въглен - 1884“. От началото на учебната 2025/2026 година новата сграда на ДГ „Добри Чинтулов“, село Въглен е въведена в експлоатация и в нея вече се провежда възпитателен процес, за две групи. 
През 2025г. започна изграждане на нова сграда на ДГ „Славейче“, село Любен Каравелово, с капацитет за четири групи. Изготвен е инвестиционен проект и предстои изграждане на нов корпус в СУ „Свети Климент Охридски“, град Аксаково, който ще бъде достатъчен, за да могат учениците да преминат в едносменен режим на обучение.
 
2. Превенция на ранното напускане на образователните институции
Превенцията за ранно напускане на образователната система се подпомага от Механизма за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст, приет с  Постановление № 100 на МС от 8 юни 2018 година. В изпълнение на неговите разпоредби със Заповед на Кмета на Общината на територията на Община Аксаково са определени шест района на обхват, които са както следва:
· Първи район с обхват гр. Аксаково;
· Втори район с обхват от гр. Игнатиево, с. Припек, с. Доброглед и с. Слънчево.
· Трети район с обхват с. Любен Каравелово, с. Водица, с. Засмяно, с. Крумово, с. Зорница, с. Ботево и с. Радево;
· Четвърти район с обхват с. Изворско; 
· Пети район с обхват с. Въглен и с. Яребична;
· Шести район с обхват с. Кичево, с. Осеново, с. Орешак, с. Климентово, с. Генерал Кантарджиево, с. Куманово, с. Новаково и с. Долище.

Членовете в районите на обхват са определени със Заповед на Началника на РУО – Варна, по предложение на Кмета на Общината и на Директорите на училищата и детските градини и имат следните задължения:
· да предприемат мерки за обхващането в образователната система на идентифицираните чрез ИСРМ деца и ученици в задължителна предучилищна и училищна възраст; 
· да предлагат мерки за реинтеграцията в образователната система на идентифицираните чрез ИСРМ деца и ученици, отпаднали от детска градина и училище; 
· да предлагат мерки по превенция на включваните в образователната система и идентифицирани в ИСРМ деца и учениците в риск от отпадане; 
· да определят комплекс от мерки по отношение на всяко дете, което е идентифицирано като необхванато, отпаднало или застрашено от отпадане от образователната система, и взаимодействат с компетентните институции за прилагане на интегриран подход; 
· да планират посещения в домовете на децата и учениците, които подлежат на задължително предучилищно и училищно образование и са отпаднали или са в риск от отпадане; провеждат разговори с родителите, настойниците/попечителите или с лицата, които полагат грижи за децата и учениците, с цел записването им в училище или в детска градина или преодоляването на риска от отпадане; 
· да осъществяват пряко взаимодействие с родителите, настойниците/попечителите или с лицата, които полагат грижи за детето, за обхващане и включване на децата и учениците в образователната система;

Към настоящия момент на територията на Общината не са идентифицирани деца и ученици, които да са застрашени от отпадане. Всички деца и ученици, които подлежат на задължително предучилищно и училищно образование са обхванати.

3. Създаване на условия за развитие на системата на образованието в община Аксаково, като носител на национални ценности и традиции.
През отчетения период с активно участие на Община Аксаково, училищата, ЦПЛР и детските градини бяха организирани чествания на редица празници – Ден на Васил Левски, Трети март – национален празник на Република България, Великден, Двадесет и четвърти май, Първи юни, Празник на град Аксаково, Ден на независимостта, Ден на народните будители, Ден на християнското семейство, Коледни празници и други. 
Школите, които развиват дейност в НЧ „Просвета 1905“, град Аксаково са взели участие в множество фестивали и празници, проведени в България и чужбина:
· ТС „Изворче“ взе участие в  Международен фестивал в гр. Несебър и на Международен фолклорен фестивал в гр. Охрид, РСМ.
· Гайдарска школа „Тракия“ се изявява в честването на Деня на Съединението – 06.09.2025г. Участва и във Фестивал на тракийската музика, гр. Созопол. Школата взема престижни награди от Европейски музикален фестивал в гр. Барселона, Испания. Печели първо място и купа в категория „Фолклорна група“ и второ място в категория „Популярна музика“. Участие в концерти на ВМФ, гр. Варна и ТК „Арна“, гр. Варна. За периода октомври – декември взема участие в концерт по повод Деня на християнското семейство и Национален фестивал фолклорен изгрев, като получават първа награда и специална награда на кмета на район Младост в гр. Варна. ГШ има участие и във Фестивал на занаятите и Фестивал „Листопад от спомени“ в ИУ – Варна. 
· Балет „Монт“ участва в Празнична градска фиеста „Най-сладкия ден“ в гр. Варна, уърк шоп хип-хоп денс с Грациела, Фестивал на тиквата в с.Изворско и заедно с балет „Грация“ в коледен концерт в с.Тополи. Участие имат в Международен рождествен фестивал в гр. Варна и театър „Стоян Бъчваров“.
Участници от школите, учителите и учениците от СУ „Свети Климент Охридски“, град Аксаково, както и преподавателите и децата от ДГ „Дружба“ и ДГ „Детство мое“, съвместно с общинска администрация,  взеха участие в благотворителен базар „Заедно за Жани“.

4. Създаване на условия за пълноценно използване на свободното време на децата и учениците.

Център за подкрепа за личностно развитие:

· Подбиране и задържане на децата и учениците в школите и предоставяне на професионална и компетентна личностна подкрепа за тяхното развитие;
· Разширяване и обогатяване формите, подкрепящи приобщаващото образование. проучване на интересите, способностите и компетентностите на децата и учениците и създаване на условия за тяхното пълноценно развитие и изява на общинско, областно, национално и международно ниво;
· организиране и провеждане на занимания в групи по интереси в областта на науките, технологиите, изкуствата, спорта, гражданското и здравното образование, както и за придобиване на умения за лидерство;
· организиране на образователна, творческа, спортна дейност за деца и ученици на общинско, областно, национално и международно равнище, включително и през ваканциите; 
· участие в общински, областни, национални и международни проекти, програми и форуми в областта на науките, технологиите, изкуствата и спорта;
· осигуряване на условия за утвърждаването на децата като активни субекти на своето развитие; 
· съгласуване на формите за педагогическо въздействие с потребностите на децата и учениците и съхраняване на българската национална култура и традиции;

За пълноценно организиране на свободното време на децата и учениците, задоволяване на личните им потребности в различните области на науката и изкуството и предоставяне на възможности за личностна изява в ЦПЛР са сформирани 14  експедиции, клубове и школи с 213 деца и ученици.
„Център за подкрепа за личностно развитие“ /ЦПЛР/ – осъществява общинската политика за осигуряване на обща подкрепа за личностно развитие на децата и учениците от 7 до 18-годишна възраст в община Аксаково, като организира и провежда дейности за развитие на интересите, способностите, компетентностите и изявите им в областта на науките, технологиите, изкуствата и спорта, глобалното, гражданското и здравното образование, както и придобиване на умения за лидерство. Неговата дейност продължава през цялата година. Изнесени са множество концерти от школи от извънкласните дейности на територията на общината. 
Община Аксаково се включи успешно в Националната кампания на ДАЗД „Бъди смел, бъди добър!“. С тази инициатива показваме, че доброто съществува навсякъде около нас. С грижа за природата бе засаждането на дръвчета в общината. Деца и ученици от различни възрасти с мисли за добротворчество и добро дело засадиха над 20 дръвчета през месец април 2025г. в дворовете на детските градини разположени на територията на Община Аксаково.
През март месец МКБППМН при община Аксаково организира кампания „Не на агресията - нека бъдем добри“. В нея се включиха 55 малолетни и 40 непълнолетни деца от училищата от община Аксаково. В рамките на инициативата се изработиха мартеници, част от които бяха изложени във фоайето на общинска администрация, а с по – голямата част от тях беше украсено дърво в центъра на града. 

5. Провеждане на информационна кампания срещу употребата на вейп, диазоен оксид (райски газ) и т.нар. „дизайнерски дроги“.

През първото шестмесечие е проведена информационна кампания с всички ученици от училищата на територията на община Аксаково. 
ОУ „Хр. Смирненски“, с. Въглен – изработени флаери, постери и проведени тренинги от училищния психолог. 
В ОУ „Св. Климент Охридски“, с. Кичево е постигната повишена информираност и осъзнатост сред ученици, родители и обществото относно рисковете от употребата на: електронни цигари (вейп), райски газ (диазотен оксид), дизайнерски дроги. Създадени / разпространени ефективни комуникационни материали, насочени към млади хора – включително такива, които използват езика и каналите, близки до тях (социални мрежи, видеа, инфлуенсъри и др.). Стимулиране на критично мислене у младежите спрямо реклами, социални влияния и групов натиск по отношение на тези вещества. 
В СУ „Св.Св. Кирил и Методий“, гр. Игнатиево са проведени 3 срещи с родители и ученици от всички възрастови групи с участието на представители на МВР и Детска педагогическа стая. 
Достигнати 353 ученици от СУ Св. Климент Охридски“, гр. Аксаково – Резултати: Ранната превенция и информираност водят до намаляване на броя на учениците, които опитват вещества. Учениците развиват критично мислене и умения за вземане на решения, които им помагат да устоят на натиска от групата, научават да разпознават манипулативни техники на дилъри.
През второто шестмесечие в училищата са проведени беседи с психолози, педагогически специалисти и инспектор ДПС и са раздадени брошури с информация по темата. Достигнати ученици 300.
Разработени и представени пред учениците в ОбУ „Иван Вазов“, с. Л. Каравелово презентационни материали по темата. Заложени и проведени периодични беседи в час на класа. Проведена е тематична родителска среща – „Превенция на вейпинг и употребата на наркотични вещества сред учениците“.
В училището в гр. Игнатиево е проведена информационно-превантивна беседа с учениците с участието на представител на детска педагогическа стая. По време на срещата са обсъдени рисковете за здравето и последствията от употребата на психоактивни вещества. В дейността са взели участие 28 ученици.

6. Осигуряване на допълнително обучение по учебни предмети за преодоляване на пропуски в овладяване на учебното съдържание, както и за успешно представяне на НВО и ДЗИ за ученици от уязвими групи, в това число роми, чрез проект „Успех за теб“.
За  над 200 ученика е осигурена такава възможност в училищата в община Аксаково. Включително подкрепа по БЕЛ като чужд език - допълнително обучение по БЕЛ за ученици с украински произход.

7. Изграждане на условия и  пространства за дискусионни зони с  деца и родители в образователни заведения.
В ОУ „Св. Климент Охридски“, с. Кичево е повишено участието на децата и родителите в процеса на вземане на решения. Подобрена е комуникацията между семейства и специалисти – чрез регулярно пространство за обмен на мнения, притеснения и идеи. Повишена информираност на родителите, относно права на децата, образование, рискове и възможности за подкрепа. 
В ОУ „Хр.Смирненски“, с.Въглен се провеждат срещи на училищния психолог и образователния медиатор с родители, ученици и местна общност. 
ОУ „Св. Климент Охридски“, с. Изворско ежеседмично се провеждат дискусии на образователния медиатор с родители, ученици и местна общност.
В СУ „Св.Св. Кирил и Методий“, гр.Игнатиево са проведени 6 срещи със 120 участници. 
В ОбУ „Иван Вазов“, с.Л.Каравелово има създаден и действащ клуб „Училище за родители“ за дискусии по различни теми. Проведени са тематични родителски срещи по класове - 11 бр. - детската агресия – същност, видове, източници (семейство, приятелска среда, зависимости: наркомания, злоупотреба с алкохол и тютюнопушене, компютърно пристрастяване, ТВ-мания, хазарт, психологически религиозни зависимости).

8. Организиране на превантивни кампании за превенция за повишаване безопасността на движението по пътищата на децата и техните родители и приятели
Проведени са две кампания, през които са преминали над 300 ученици и над 400 деца от детските градини.

II   ДОПЪЛНИТЕЛНА ПОДКРЕПА ЗА ЛИЧНОСТНО РАЗВИТИЕ
1. Логопедична работа
Логопедичната работа в общината на ниво учебно заведение се извършва във всички детски градини и училища, както и в ЦОП- Аксаково. 
През изминалия период логопедите, от екипа на ЦОП – Аксаково са работили с двадесет деца и ученици от училищата, а в детските градини в Аксаково и Игнатиево логопедът,  назначен от Община Аксаково е работил с четиридесет деца.

2. Деца и ученици със специални образователни потребности
През учебната 2024/2025 на ресурсно подпомагане са били 126, от които 30 деца в детските градини и 96 в училищата, а през  2025/2026г. – 138, от които 43 в детските градини и 116 в училищата, от които 21 в ЦСОП
Обучението на деца със специални образователни потребности и/или с хронични заболявания се води съобразно изискванията на нормативната уредба. 

Данни за децата със специални образователни потребности за учебната 2025/2026 година	

ОУ „Св. Климент Охридски“, с. Кичево –  12 ученици със СОП,  на които допълнителна подкрепа се предоставя от Екип за подкрепа за личностно развитие на децата и учениците, сформиран от специалисти, назначени в  училището;
СУ „Св. Климент Охридски“, гр. Игнатиево – 14 ученици със СОП, на които допълнителна подкрепа се предоставя от Екип за подкрепа за личностно развитие на децата и учениците, сформиран от специалисти, назначени в  училището;
ОУ „Христо Смирненски“, с. Въглен – 10 ученици със СОП,  на които допълнителна подкрепа се предоставя от специалист - ресурсен учител от РЦПППО, психолог и училищен медиатор, назначени от училището
СУ „Св. Климент Охридски“, гр. Аксаково – 36 ученици със СОП, на които допълнителна подкрепа се предоставя от Екип за подкрепа за личностно развитие на децата и учениците, сформиран от специалисти, назначени в  училището, от които 4 в ЦСОП;
ОбУ „Иван Вазов“, с. Л. Каравелово - 18 ученици със СОП,  на които допълнителна подкрепа се предоставя от специалисти  от РЦПППО;
ОУ „Св. Климент Охридски“, с. Изворско –  26 ученици със СОП,  на които допълнителна подкрепа се предоставя от специалисти  от РЦПППО, от които 17 в ЦСОП;
ДГ „Детство мое“, гр. Аксаково – 8 деца със СОП,  на които допълнителна подкрепа се предоставя от специалисти  от РЦПППО и един логопед, назначен в Община Аксаково;
ДГ „Дружба“, гр. Аксаково –  10 деца със СОП,  на които допълнителна подкрепа се предоставя от специалисти  от РЦПППО и един логопед, назначен в Община Аксаково;
ДГ „Мир“, гр. Игнатиево –  9 деца със СОП,  на които допълнителна подкрепа се предоставя от специалисти  от РЦПППО;
ДГ „Детелина“, село Изворско – 9 деца със СОП, на които допълнителна подкрепа се предоставя от специалисти  от РЦПППО;
ДГ „Добри Чинтулов“, село Въглен – 7 деца със СОП, на които допълнителна подкрепа се предоставя от специалисти  от РЦПППО

III. ИНДИКАТОРИ ЗА ИЗПЪЛНЕНИЕ

1. Брой ученици, получили обща и допълнителна подкрепа -  В училищата и детските градини, разположени на територията на Община Аксаково обща подкрепа са получили 1783 деца и ученици, а допълнителна подкрепа са получили 113 деца и ученици, от които 21 в ЦСОП, по учебни заведения, както следва:

	Учебно заведения
	Допълнителна
подкрепа
	ЦСОП
	Обща
подкрепа

	ОУ „Св. Климент Охридски“, с. Кичево
	12
	-
	2

	СУ „Св. Климент Охридски“, гр. Игнатиево
	14
	-
	96

	СУ „Св. Климент Охридски“, гр. Аксаково
	32
	4
	642

	ОбУ „Иван Вазов“, с. Л. Каравелово
	18
	-
	229

	ОУ „Христо Смирненски“, с. Въглен
	10
	-
	87

	ОУ „Св. Климент Охридски“, с. Изворско
	9
	17
	75

	ДГ „Детство мое“, гр. Аксаково
	8
	-
	184

	ДГ „Дружба“, гр. Аксаково
	10
	-
	183

	ДГ „Мир“, гр. Игнатиево
	9
	-
	113

	ДГ „Славейче“, с. Л. Каравелово
	-
	-
	43

	ДГ „Детелина“, с. Изворско
	9
	-
	45

	ДГ „Добри Чинтулов“, с. Въглен
	7
	-
	47

	ДГ „Мечо Пух“- с. Кичево
	-
	-
	37

	Общо 
	113
	21
	1783



2. Брой специалисти, ангажирани в процесите по осигуряване на подкрепа и организиране и обезпечаване на ресурсното подпомагане на децата и учениците: 

ОУ „Св. Климент Охридски“, с. Кичево – 8 педагози, 1 ресурсен учител, 1 логопед, 1  психолог, назначени в училището;
СУ „Св. Климент Охридски“, гр. Игнатиево – 22 педагози, 2 ресурсни учители, 1 психолог, 3 образователни медиатора, педагогически съветник и логопед, назначени в училището и медицинска сестра, назначена от Община Аксаково;
СУ „Св. Климент Охридски“, гр. Аксаково - 65 педагози, един библиотекар, трима ресурсни учители, 1 психолог, педагогически съветник и един логопед назначени в училището, както и фелдшер и медицинска сестра от Община Аксаково;
ОбУ „Иван Вазов“, с. Л. Каравелово - 27 педагози и екип от ресурсен учител, психолог и логопед  от РЦПППО гр. Варна;
ОУ „Христо Смирненски“, с. Въглен – 14 педагози, 1 психолог (назначен в училището по проект „Успех за теб“), 1 училищен медиатор (назначен на 4ч. в училището по проект „Успех за теб“+  4ч. от бюджета на училището)  и ресурсен учител от РЦПППО гр. Варна;
[bookmark: _GoBack]ОУ „Св. Климент Охридски“, с. Изворско – 13 педагози, 1 образователен медиатор (4 ч. от бюджета на училището),  1 фелдшер, назначен от Община Аксаково и екип от ресурсен учител и логопед  от РЦПППО гр. Варна;
ДГ „Детство мое“, гр. Аксаково – 15 педагози, 2 медицински сестри, логопед от Община Аксаково,  ресурсен учител, логопед и психолог от РЦПППО гр. Варна;
ДГ „Дружба“, гр. Аксаково – 10 педагози, 3 медицински сестри  и екип от ресурсен учител, психолог и логопед специалисти в РЦПППО гр. Варна и един логопед от Община Аксаково;
ДГ „Мир“, гр. Игнатиево – 9 педагози, 3 медицински сестри, ресурсен учител, логопед и психолог от РЦПППО гр. Варна;
ДГ „Детелина“, с. Изворско – 4 педагози, 1 фелдшер, назначен от Община Аксаково и екип от ресурсен учител, ерготерапевт и музикотерапевт от РЦПППО гр. Варна;
ДГ „Мечо Пух“, с. Кичево - 4 педагози и медицинска сестра, назначена от Община Аксаково;
ДГ „Добри Чинтулов“, с. Въглен - 4 педагози, 1 ресурсен учител от РЦПППО, гр. Варна и 1 медицинска сестра, назначена от Община Аксаково

3. Брой педагогически специалисти (педагози), участвали в краткосрочни обучения за развитие на професионалните компетентности за предоставяне на обща и допълнителна подкрепа за личностно развитие:
ОУ „Св. Климент Охридски“, с. Кичево – 8 специалисти;
СУ „Св. Климент Охридски“, гр. Игнатиево – 22  специалисти;
СУ „Св. Климент Охридски“, гр. Аксаково - 66 специалисти;
ОУ „Христо Смирненски“, с. Въглен – 14 специалисти;

5. Процент, спрямо общия брой деца и ученици със СОП:
ОУ „Св. Климент Охридски“, с. Кичево – 11% ;
СУ „Св. Климент Охридски“, гр. Игнатиево – 4, 27%;
СУ „Св. Климент Охридски“, гр. Аксаково – 5 %;
ОУ „Иван Вазов“, с. Л. Каравелово – 7,86 %;
ОУ „Христо Смирненски“, с. Въглен – 11,49 %;
ОУ „Св. Климент Охридски“, с. Изворско – 12 %;
ДГ „Детство мое“, гр. Аксаково – 4 35 %;
ДГ „Дружба“, гр. Аксаково – 5,46 %;
ДГ „Мир“, гр. Игнатиево – 7,96 %.
ДГ „Детелина“, с. Изворско- 20 %;
ДГ „Добри Чинтулов“, с. Въглен – 14,89 %

6. Брой реализирани проекти и програми, пряко насочени към осигуряване на подкрепа за личностно развитие на децата и учениците:

1. Проект  „Единни в многообразието”
Административен договор № BG05SFPR001-1.004-0009-C01
Процедура: BG05SFPR001-1.004 „Утвърждаване на интеркултурното образование, чрез култура, наука и спорт“, Програма "Образование" 2021-2027;
Бенефициент: Община Аксаково;
Партньори:
Средно училище "Св. Св. Кирил и Методий", гр. Игнатиево;
Основно училище "Св. Климент Охридски", с. Изворско;
Основно училище "Св. Климент Охридски", с. Кичево;
Център за подкрепа на личностно развитие, гр. Аксаково
Обща стойност на проекта: 470 304, 80 лв.
Период за изпълнение: 20.02.2025- 20.08.2027 година.
Цел на проекта: 
Обща цел: Насърчаване на позитивното отношение към разнообразието чрез творчески, образователни и спортни дейности в мултикултурна среда. Насърчаване на културното разбирателство, толерантността и социалното включване, особено в образователни и местни общности. Обединяване на различни култури, традиции и езици, развивайки ценности като взаимно уважение, интеркултурно образование и равен достъп до качествено образование

2. Проект „Успех за теб“ - Проектът се реализира по Програма „Образование“ 2021-2027, съфинансиран от Европейския съюз чрез Европейския социален фонд плюс (ЕСФ+). 
Период за изпълнение: 60 месеца, но не по-късно от 31.12.2027 година.
Основната цел на проекта: Насърчаване и разгръщане на потенциала за личностно развитие на учениците за трайното им приобщаване в училищното образование и подобряване на образователните им резултати.
Специфични цели на проекта:
Подобряване на приобщаващия характер на училищната образователна система с фокус върху учениците от уязвими групи, в това число роми, и намаляване дела на преждевременно напусналите училище;
· Повишаване на мотивацията на учениците за учене и стимулиране на творческите им изяви;
· Изграждане на подкрепяща общност, в която участниците се чувстват приобщени и значими с оглед повишаване  активността на учениците от уязвими групи в основното образование;
· Повишаване капацитета на педагогическите специалисти  за осигуряване на обща и допълнителна подкрепа за личностно развитие, съобразно индивидуалните потребности на всеки един ученик и на непедагогическия персонал, вкл. образователните медиатори, социални работници, помощници на учителя, подкрепящи учениците от уязвими групи и техните родители.
3. Проект BG05SFPR001-1.003-0001 „Силен старт“ - Проектът се реализира по програми " Образование" 2021-2027г., с финансирана от Европейския съюз, чрез Европейски структурни и инвестиционни фондове.
В рамките на проекта се реализират следните дейности:
Дейност 1. Повишаване квалификацията на педагогическите специалисти, както и обучения на непедагогическия персонал, в съответствие на утвърдени програми за професионалното и кариерното им развитие.
Дейност 2. Интензивна работа с родители на ниво детска градина за формиране на положителни нагласи към образованието и за пълноценното им участие в образователния процес.
Дейност 3. Допълнителна подкрепа за личностно развитие на деца със СОП, в риск, с хронични заболявания и с изявени дарби за трайно приобщаване в предучилищното образование.
Дейност 4. Обща подкрепа за личностно развитие за достъп и трайно приобщаване в предучилищното образование.

4. Национални програми на Министерство на образованието и науката. 
Осигуряването на подкрепата за личностно развитие на децата и учениците от институциите в системата на предучилищното и училищното образование се осъществява в партньорство между държавните и местните органи и структури, както и с доставчиците на социални услуги.
Община Аксаково осъществява политики в системата на образованието в съответствие със законово регламентираните правомощия. Подкрепата за личностно развитие на децата и учениците изисква подпомагане и координиране на ниво община в частта, в която детските градини, училищата, Център за подкрепа за личностно развитие и ЦОП не могат да се справят самостоятелно.


